DA Den Europæiske Unions Tidende C 217/8

Kortfattede oplysninger fra medlemsstaterne om statsstøtte, der ydes i overensstemmelse med Kommissionens forordning (EF) nr. 1857/2006 om anvendelse af EF-traktatens artikel 87 og 88 på statsstøtte til små og mellemstore virksomheder, der beskæftiger sig med produktion af landbrugsprodukter, og om ændring af forordning (EF) nr. 70/2001

2009/C 217/04

Støtte nr.: XA 190/09

Medlemsstat: Ungarn

Region: Magyarország

Støtteordningens benævnelse eller navnet på den virksomhed, der modtager en individuel støtte: A nemzeti agrárkár-enyhítési rendszerről és a kárenyhítési hozzájárulásról szóló állami támogatási program módosítása.

Retsgrundlag:

— A nemzeti agrárkár-enyhítési rendszerről és a kárenyhítési hozzájárulásról szóló 2008. évi CI. törvény módosításáról szóló 2009. évi … törvényjavaslat,

— A nemzeti agrárkár-enyhítési rendszerről és a kárenyhítési hozzájárulásról szóló 2008. évi CI. törvény.

Forventede årlige udgifter til ordningen eller det samlede individuelle støttebeløb, der ydes til virksomheden: Indføjelse af haglskader blandt de typer skader, der skyldes naturkatastrofer, og som er omfattet af statsstøtteordning nr. XA 386/08 (2008. évi CI. törvény).

Ændringen indebærer ingen yderligere udgifter på statens budget.

Bidrag til ordningen for mildnelse af skader indbetales indtil den 30. juni i det pågældende år. Inden den dato er det ikke muligt at give et nøjagtigt skøn over de samlede bidrag — indbetalt af de landbrugere, der obligatorisk eller frivilligt deltager i ordningen for mildnelse af skader — som suppleres med mindst samme beløb fra statens budget. Skadernes faktiske omfang kendes først den 10. november i det pågældende år, da det er sidste frist for at fremsætte krav om skadeserstatning til organet for mildnelse af skader i landbruget.

Når der foreligger nærmere oplysninger om de faktiske tørke- og haglskader i 2009, vil ministeriet for landbrug og udvikling af landdistrikter om nødvendigt anmode om, at skadesmildnelsesressourcerne suppleres med midler fra statens budget.

Maksimal støtteintensitet: Støtteintensiteten er på højst 80 % af udbyttetabet som følge af ugunstige vejrforhold, dog 90 % i ugunstigt stillede områder.

Fra værdien af udbyttetabet trækkes den erstatning, der udbetales fra forsikringsselskaber, og reduktionen i høstomkostninger (skaderne fører til mindre høstudbytte, så omkostningerne til høsten vil være forholdsvis mindre).

Landbrugerne betaler et bidrag til skademildnelse på 2 000 HUF pr. ha pr. år for marker med druer og frugt og 800 HUF pr. ha pr. år for andre marker.

Gennemførelsesdato: Første uge i juli 2009, forudsat at godkendelse fra Ungarns parlament og Europa-Kommissionen foreligger

Ordningens eller den individuelle støttes varighed: Indtil den 31. december 2013

Målet med støtten: Støtten tilsigter at gøre den nationale ordning for mildnelse af skader i landbruget (som er indført for at mindske virkningerne af skader i landbruget som følge af ugunstige vejrforhold) og statsstøtte i det hele taget mere effektiv ved, at haglskader tages med blandt de skader, der skyldes naturkatastrofer, og som allerede omfatter frost, oversvømmelser og tørke ifølge gældende lov CI. af 2008, som landbrugere under ordningen måtte blive udsat for.

I EU-lovgivningen tillades det, at haglskader inddrages i ordninger vedrørende skader i landbruget, og hagl er blandt de ugunstige vejrforhold, der kan henregnes under naturkatastrofer. Artikel 11 i Kommissionens forordning (EF) nr. 1857/2006: Støtte i forbindelse med tab som følge af ugunstige vejrforhold.

Berørt(e) sektor(er): Alle sektorer med produktion af markafgrøder

Den støttetildelende myndigheds navn og adresse:

Földművelésügyi és Vidékfejlesztési Minisztérium Budapest Kossuth Lajos tér 11. 1055 MAGYARORSZÁG/HUNGARY

Websted: http://www.parlament.hu/irom38/09981/09981.pdf

Andre oplysninger: —

Støtte nr.: XA 195/09

Medlemsstat: Italien

Region: Liguria

Støtteordningens benævnelse eller navnet på den virksomhed, der modtager en individuel støtte: Aiuti per interventi di recupero e di mantenimento dell’attività agricola all’interno del territorio del Parco Nazionale delle Cinque Terre — parte «produzione agricola primaria».

Retsgrundlag: Artikel 2, stk. 1, litra a) og b), i regionallov nr. 8 af 9. april 2009«Norme per la protezione dell’ambiente e del paesaggio attraverso la salvaguardia dell’attività agricola nel territorio delle Cinque Terre.».

Forventede årlige udgifter til ordningen eller det samlede individuelle støttebeløb: Det samlede beløb, der er afsat i budgettet for 2009 til dette retsgrundlag, er 100 000 EUR.

Maksimal støtteintensitet: Der ydes støtte til kapitalinvesteringer med henblik på bevarelse af de kulturværdier, der udgør en del af bedrifternes produktionsfaktorer (artikel 2, stk. 1, litra a)), med op til 75 % af de støtteberettigede udgifter i ugunstigt stillede områder, jf. artikel 50 i Rådets forordning (EF) nr. 1698/2005 af 20. september 2005, og 60 % af de støtteberettigede udgifter i andre end ugunstigt stillede områder, forudsat at investeringen ikke øger bedriftens produktionskapacitet.

Der ydes støtte til investeringer i landbrugsbedrifter (artikel 2, stk. 1, litra b)) på følgende måde:

Gennemførelsesdato: Fra 2009, dog først fra datoen for offentliggørelse af ansøgningens registreringsnummer på Europa-Kommissionens generaldirektorat for landbrug og udvikling af landdistrikters websted.

Ordningens eller den individuelle støttes varighed: 30. juni 2014, jf. artikel 23 i forordning (EF) nr. 1857/2006 og artikel 44 og 45 i forordning (EF) nr. 800/2008.

Målet med støtten: At fremme foranstaltninger til genoptagelse og bevarelse af landbrugsvirksomhed i det område, som ligger inden for Parco Nazionale delle Cinque Terre, ved hjælp af følgende aktiviteter:

støtte til kapitalinvesteringer med henblik på bevarelse af de kulturværdier, der udgør en del af bedrifternes produktionsfaktorer (artikel 5, stk. 3, i forordning (EF) nr. 1857/2006)

investeringer i landbrugsbedrifter (artikel 4 i forordning (EF) nr. 1857/2006).

Berørt(e) sektor(er): Landbrug

Den støttetildelende myndigheds navn og adresse:

Regione Liguria — Dipartimento Agricoltura, protezione civile e turismo Via G. d’Annunzio 113 16121 Genova GE ITALIA

Websted: http://www.agriligurianet.it/Agrinet/DTS_GENERALE/20090507/LEGGE8.pdf

Andre oplysninger: —